Svinjska influenca

**Svinjska influenca**, ili **svinjska gripa** ili **svinjski grip**, zarazna je bolest koju uzrokuju različiti sojevi virusa gripa koji su endemični za svinje. Od tri roda virusa gripa () endemičnih za ljude, dva su takođe endemična za svinje: *[[Influenza virus A]]* i *[[Influenza virus C]]*., ali se sojevi otkriveni kod ljudi i svinja ipak razlikuju.

Osobe koje rade sa svinjama i živinom, posebno oni ljudi koji su svakodnevno u kontaktu sa ovim životinjama, mogu biti zaražene sojevima virusa koji se prenose sa životinja na ljude. Nakon toga, virus može da mutira u novu formu koja se prenosi sa čoveka na čoveka. Veruje se da su virusi odgovorni za pojavu svinjskog gripa u 2009. godini prošli kroz takve mutacije.

Simptomi svinjskog gripa kod ljudi su slični onima koji se javljaju kod običnog gripa: kašalj, kijanje, upala grla, curenje iz nosa, povišena temperatura, glavobolja, bolovi u mišićima i dr. Neke osobe su se žalile na dijareju i povraćanje. Lek ili vakcina za sada ne postoje, ali je *Centar za kontolu i prevenciju bolesti* u Atlanti preporučio lekove koje se koriste kod ptičjeg gripa.

## Klasifikacija virusa

Uzročnici svinjskog gripa se klasifikuju ili kao virus gripa C ili kao neki od podtipova virusa gripa A (*H1N1*, *H1N2*, *H3N1*, *H3N2* ili *H2N3*).

## Svinjski gripa 2009.

Izveštaji iz Meksika i Sjedinjenih Američkih Država u 2009. godini se razlikuju od ranijih izveštaja po tome što se radi o novoj i jedinstvenoj formi virusa i po tome što većina obolelih nije imala kontakt sa svinjama, što upućuje na to da se bolest prenosi sa čoveka na čoveka.

Do 27. aprila 2009. godine novi virus gripa A/H1N1 je identifikovan kod obolelih širom sveta. Sve osobe obolele u Kanadi i SAD su imale blaži oblik bolesti, koji veoma liči na obični grip. U Meksiku je tokom marta i aprila više od hiljadu osoba obolelo od upale pluća, a više od osamdeset ljudi je umrlo. Iz objavljenih informacija nije jasna povezanost virusa sa slučajevima upale pluća, tj. nije jasno jesu li umrli bolesnici bolovali od svinjskog gripa. Kod manjeg broja umrlih je dokazana infekcija novim H1N1 virusom.

Svetska zdravstvena organizacija (SZO) je, na osnovu podataka koji ukazuju na interhumani prenos bolesti, podigla nivo pandemijskog stepena pripravnosti na peti stepen (od mogućih šest) prema klasifikaciji SZO, čime je proglašena svetska pandemija virusa svinjskog gripa A/H1N1.

## Prevara ??

Istraga odluka Svjetske zdravstvene organizacije o proglašenje pandemije svinjske gripe je dovela do "problematičnih" otkrića. Još 2009 godine europski istražitelji su kritizirali odluku o proglašenje pandemije pošto je po njim Svetska zdravstvena organizacija drastično uvećala stvarno opasnost od gripe koja je kod većine pacijenata imala malene zdravstvene posljedice. Toj kritici se 4.6. 2010 pridružilo i Vijeće Evropske unije koje je optužilo SZO za netrasparentnost pri proglašenje pandemije koja rezultira veliko bezrazložnom potrošnjom novca (na lijekove) i neopravdanim strahovima. Ta odluka Vijeća Evropske unije je istog dana dobila potvrdu u časopisu British Medical Journal koji je otkrio da su SZOve smjernice za borbu protiv svinjske gripe pisali stručnjaci koji su istovremeno dobivali novac od Roche i GlaxoSmithKline dva najveća proizvođača lijekova protiv svinjske gripe. O tom očitom sukobu interesa je Svetska zdravstvena organizacija bila obavještena od samih stručnjaka, ali ga je odlučila ignorirati i predložiti kupovinu lijekova tvrtki Roche i GlaxoSmithKline za borbu protiv gripe.

## Vanjske veze

* O svinjskom gripu na sajtu SZO 
* Report: WHO overstated H1N1 threat 
* WHO swine flu experts 'linked' with drug companies 
## Reference